Boeing het sedertdien nuwe stelsels bekend gemaak om die sagteware van sy teenspoedige 737 Max 8-stralers te verbeter.
Die lugvaartreus en IAG het in ŉ gesamentlike verklaring gesê die twee maatskappye was in gesprek oor die moontlikheid dat IAG nog stralers aankoop, waarna hulle ŉ ooreenkoms by die Paryse lugskou in Frankryk ter waarde van US$24 miljard aangegaan het.
Willie Walsh, uitvoerende hoof van IAG, het gesê die groep oorweeg die 737 MAX om sy toekomstige vloot te diversifiseer en glo dat dié stralers ŉ aanwins vir die groep gaan wees.
“Ons het alle vertroue in Boeing en verwag dat dié vliegtuig in die komende maande ’n suksesvolle terugkeer gaan maak nadat die reguleerders dit goedgekeur het.”